Паччахьан инарлаша нохчий акха адамаш лорура шайн къизаллаш салташна хьалха мелла а бакъйархьама. Амма кхузахь лулахь бехачу казакашна а, бевдда баьхкиначу оьрсашна а хаьара нохчий нийсо езаш, къинхетам болуш, тешамен адамаш дуй. И хууш Шемална т1аьхьа х1оьттина оьрсашна дуьхьал т1ом беш г1азакхийн дийнна эскар дара. Шемалан наиб хилла д1ах1оьттинера казак Алпатов. Буьрса диверсеш йора цо оьрсашна дагахь доцчехь. Дийнна эскар дара и лаца т1аьхьадаьккхина. Имамате сехьаяла ца лиира цуьнан зудчунна. Цкъа и йолча хьажа-х1отта вахча к1ело а йина лецира оьрсаша Алпатов. Вийра цара иза. Наурски станицера вара Яков Дмитриевич. Яккхийн тоьпаш т1ехь г1уллакх деш, уьш даиман кийча латтош оьрсийн полк а яра Шемалан. Царна йина килс а яра Веданахь.